b'\n_START_ARTICLE_\nLeonardo De Lorenzo\n_START_SECTION_\n\xc5\xbdivljenjepis\n_START_PARAGRAPH_\nLeonardo De Lorenzo se je rodil v kraju Viggiano. Flavte se je za\xc4\x8del u\xc4\x8diti, ko je bil star 8 let in je z u\xc4\x8denjem nadaljeval na konservatoriju "San Pietro a Majella" v Neaplju. Zaradi slu\xc5\xbebenih razlogov je moral opustiti \xc5\xa1tudije pri 16 letih, ko je emigriral v Zdru\xc5\xbeene dr\xc5\xbeave Amerike. Leta 1896 se je vrnil v Italijo, da bi lahko opravljal obvezno voja\xc5\xa1ko slu\xc5\xbebo v Alessandrii._NEWLINE_V tem obdobju je De Lorenzo pri\xc4\x8del z ustvarjanjem svojih prvih skladb, ki jih je kasneje objavil v delu Nove studi artistici\xc2\xa0(devet umetni\xc5\xa1kih \xc5\xa1tudij)\xc2\xa0zalo\xc5\xbenik Julius Heinrich Zimmermann.\xc2\xa0Po koncu voja\xc5\xa1ke slu\xc5\xbebe je potoval po Nem\xc4\x8diji, Angliji, Ju\xc5\xbenoafri\xc5\xa1ki republiki in se leta 1907 vrnil v Neapelj, kjer je dokon\xc4\x8dal svoj glasbeni \xc5\xa1tudij. Leta 1909 se je vrnil v ZDA, kjer je dobil slu\xc5\xbebo v newyor\xc5\xa1kem simfoni\xc4\x8dnem orkestru (ki jo je takrat vodil Gustav Mahler) v vlogi prve flavte._NEWLINE_Kasneje je slu\xc5\xbeboval v orkestrih Minneapolis, Los Angeles in Rochester, kjer je bil tudi profesor flavte na tamkaj\xc5\xa1nji glasbeni \xc5\xa1oli. Izmed njegovih dijakov naj omenimo Juliusa Bakerja, enega izmed najve\xc4\x8djih flavtistov 20. stoletja. Leta 1935 se je upokojil in se z \xc5\xbeeno, pianistko Maude Peterson, nastanil v Kaliforniji, kjer se je posvetil komponiranju. Leta 1951 je objavil delo My Complete Story of the Flute, ki je do\xc5\xbeivelo enkraten uspeh in je postalo eno izmed najuspe\xc5\xa1nej\xc5\xa1ih glasbenih del za flavto. Vse raziskave je flavtist 25. okrobra 1953 podaril Univerzi Ju\xc5\xbene Kalifornije iz Los Angelesa._NEWLINE_De Lorenzo je umrl 29. julija 1962 na svojem domu v Santa Barbari, v Kaliforniji._NEWLINE_Njemu v spomin je posve\xc4\x8deno mednarodno tekmovanje iz flavte v Viggianu.'